ריקרדו סקאמרצ'ו

ריקרדו דריו סקאמרצ'ו (באיטלקית: Riccardo Dario Scamarcio; נולד ב-13 בנובמבר 1979 בטראני) הוא שחקן קולנוע, טלוויזיה ותיאטרון איטלקי. ריקרדו סקאמרצ'ו נולד למשפחה של ציירים. הוא למד משחק ברומא ובשנת 2000 השתתף לראשונה בסדרת טלוויזיה. בשנת 2004 ריקרדו סקאמרצ'ושיחק בתפקיד ראשי בסרט "Three Steps Over Heaven" וזכה לפופולריות רבה במיוחד אצל האיטלקים הצעירים שראו בו סמל מין. בשנת 2005 הוא שיחק בסרטו של פאוסטו פרווידינו ושיחק בדרמת הפשע "רומן קרימינלי" בבימויו של מיקלה פלאסידו. בהמשך הצטלם סקאמרצ'ו לסרטים וסדרות טלוויזיה נוספות. מספר פעמים הוא היה מועמד לפרסים על משחקו. בשנת 2004 וב-2018 הוא היה מועמד לפרס לקולנוע איטלקי לשחקן משנה. בשנת 2008 שיחק לצד ויטוריה פוצ'יני בדרמת המתח "Colpo d'occhio" של הבמאי סרג'ו רוביני. בשנת 2014 שיחק בסרט הדרמה הביוגרפי "פאזוליני" (אנ') שביים וכתב הקולנוען האמריקאי אייבל פררה (אנ'); הסרט עוסק בחייו של הקולנוען והמשורר האיטלקי פייר פאולו פאזוליני. בשנת 2015 גילם את דופלגנגר במיני-סדרת הדרמה הבריטית "המרגל מלונדון" שיצר טום רוב סמית לרשת BBC. בשנת 2017 שיחק לצד קיאנו ריבס בסרט הפעולה האמריקאי "ג'ון וויק 2" בתפקיד של סנטינו ד'אנטוניו, ראש ארגון פשע שמאלץ את וויק לבצע התנקשות. באותה השנה, ביצע סקאמרצ'ו הופעת אורח בסדרה הקומית של נטפליקס "מומחה לכלום" שיצר עזיז אנסרי. בשנת 2018 הוא כיכב במותחן האיטלקי "העד הבלתי נראה", אשר מבוסס על הסרט הספרדי משנת 2016 - "אורח בלתי נראה". שיחק גם בהמשך השנה את דמותו של פדריקו בסרט המתח האמריקאי "הבית" בכיכובו של אהרון פול, שיחק גם בתור הרוזן פוסקו במיני-סדרה הבריטית "האישה בלבן" של ה-BBC, עיבוד לרומן באותו שם מאת וילקי קולינס. בשנת 2019, שב לגלם את דמותו של סנטינו ד'אנטוניו בסרט "ג'ון וויק 3". באותה שנה כיכב בתפקיד הראשי בסרט הדרמה הצרפתי-איטלקי "חסר רחמים". בשנת 2020 שיחק לצדה של מיה מאסטרו בסרט האימה האיטלקי "הקשר" של הזרמת המדיה נטפליקס. שיחק גם בסרט הקומדיה "משחקי גברים"; גם הוא של נטפליקס. בשנת 2021 שיחק בסדרת הטלוויזיה הארגנטינאית "מרדונה: חלום מבורך" מבית פריים וידאו; אודות הכדורגלן הארגנטינאי דייגו מראדונה. סקאמרצ'ו גילם את דמותו של איש המאפיה האיטלקי לואיג'י ג'וליאנו שהיה ידוע בחברתו בחיי לילה עם הכדורגלן. באותה שנה שיחק בסרט הדרמה הרומנטי "הפרדיסו האחרון" של הבמאי רוקו ריצ'רדולי, וכיכב גם בסרט הדרמה "שלוש קומות" בבימויו של נני מורטי המבוסס על הרומן באותו שם מאת הסופר הישראלי אשכול נבו. באותה שנה שיחק בתפקיד קטן בסרט הדרמה "חינוך טוב" בתור רפאלו; הסרט מבוסס על רומן באותו שם מאת הסופר אדוארדו אלבינטי. בשנת 2023 השתתף בסרט של קנת בראנה "רדופים בוונציה" המבוסס על עלילת הספר "תעלומת הרצח במסיבה" מאת אגאתה כריסטי ומשמש כהמשך לסרטים "רצח באוריינט אקספרס" (2017) ו"מוות על הנילוס" (2022). בנוסף לסרטים, הוא משחק על במות התיאטרון, משתתף בוידאו-קליפים ואף הקים חברת הפקה. בנובמבר 2021 החל לצאת עם השחקנית בנדטה פורקרולי, אשר צעירה ממנו ב-19 שנים. מדיה וקבצים בנושא ריקרדו סקאמרצ'ו בוויקישיתוף אתר האינטרנט הרשמי של ריקרדו סקאמרצ'ו ריקרדו סקאמרצ'ו, במסד הנתונים הקולנועיים IMDb (באנגלית) ריקרדו סקאמרצ'ו, באתר "אידיבי", מאגר הידע העברי לקולנוע ישראלי ועולמי ריקרדו סקאמרצ'ו, באתר AllMovie (באנגלית) ריקרדו סקאמרצ'ו, באתר Rotten Tomatoes (באנגלית) ריקרדו סקאמרצ'ו, באתר Metacritic (באנגלית) ריקרדו סקאמרצ'ו, במסד הנתונים הקולנועיים KinoPoisk (ברוסית) ריקרדו סקאמרצ'ו, באתר MusicBrainz (באנגלית) ריקרדו סקאמרצ'ו, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.